b'\n_START_ARTICLE_\nAir Astana\n_START_PARAGRAPH_\nAir Astana on 2001. aastal loodud Kasahstani rahvuslik lennufirma, mille kodulennujaamad on Almat\xc3\xb5 rahvusvaheline lennujaam ja Nursultan Nazarbajevi rahvusvaheline lennujaam. Firma loodi \xc3\xbchisettev\xc3\xb5ttena, kuuludes Kasahstani riigi investeerimisfondi Samruk-Kazyna (osalusega 51%) ja Briti rahvusvaheline kaitse-, julgeoleku- ja kosmoset\xc3\xb6\xc3\xb6stusettev\xc3\xb5ttele BAE Systems PLC (osalusega 49%).  \xc3\x84rilise eesm\xc3\xa4rgiga esmalend toimus 15. mail 2002. aastal.  Lennufirma IATA kood on KC ja ICAO kood on KZR.  Ettev\xc3\xb5tte tunnuslause on "From the Heart of Eurasia".\n_START_SECTION_\nAuhinnad\n_START_PARAGRAPH_\nSkytrax\'i auhinnaga p\xc3\xa4rjati Air Astana esimeseks 4-t\xc3\xa4rniliseks lennufirmaks Ida-Euroopas ja SR\xc3\x9c riikides. Air Astana on tunnustatud seitse korda j\xc3\xa4rjest parimaks lennufirmaks Kesk-Aasias ja Indias aastatel 2018, 2017, 2016, 2015, 2014, 2013 ning 2012. aastal v\xc3\xb5ideti maailma lennufirma auhind. 2015. aastal saadi parima \xc3\xb5hutranspordi turuliidri auhind. Lisaks v\xc3\xb5itis Air Astana 2018. aastal TripAdvisori Aasia piirkonna kategooria, reisija omavaliku auhinna. Mitmete teiste auhindade k\xc3\xb5rval omab lennufirma Skytrax\'i auhinda, mis saadi parima personaliteeninduse eest Kesk-Aasias ja Indias, v\xc3\xb5ites 2013., 2014., 2015., 2016. ja 2017. aastal.'